Survisarja - Ep10

Survisarja - Ep10 on Survisarjan kymmenes jakso, joka on julkaistu 27.3.2016 ja joka on pituudeltaan 18 minuuttia 7 sekuntia.

Jaksossa keskitytään siihen, kuinka Wildeem yrittää löytää takaisin kotiin.

## Tapahtumat

Jakson alussa Wildeem tokaisee viime jakson päättyneen hieman ikävästi, sillä hän oli kuollut edellisen jakson lopussa. Sen tähden hän hakee arkustaan yhden miekan ja kaksi hakkua ja lähtee takaisin luolastoon hakemaan tavaroitaan.

Luolastossa Wildeem yrittää löytää tietään kuolinpaikalleen. Lyhyen etsinnän jälkeen Wildeem löytää kulkemansa reitin. Kulkiessaan ylöspäin kaivamiaan portaita pitkin Wildeem pohtii, kuinka hän haluaa tietää, mihin kohtaa pintaa portaat tulevat. Lopulta Wildeem löytää tavaransa ja huomaa, että luola tulee pintaan jonkin vuorenkielekkeen alapuolelle. Hän epäilee olevansa Kammovuoren alla.

Wildeem pääsee luolasta maalle ja ryhtyy tutkailemaan, mihin onkaan päätynyt. Hänellä ei ole tietoa siitä, missä hän on. Tutkiessaan vuoren alapuolella olevaa pimeää aluetta Wildeem joutuu juoksemaan karkuun zombieta, joka on hänen perässään.

Wildeem toteaa, ettei vuori voi kuitenkaan olla Kammovuori ja ryhtyy miettimään, missä kyseinen vuori voisi olla. Yön lähestyessä Wildeem joutuu tappamaan lähellä kulkevat kanat saadakseen ruokaa. Wildeem kiipeää vuoren päälle hämillään ja hieman ärsyyntyneenä yöstä.

Vuoren päällä Wildeem löytää kaksi lehmää, jotka hän tappaa. Lisäksi hän tekee työpöydän ja uunin paistaakseen lihat. Hänellä ei kuitenkaan ole hiiltä, ja hetken ajan Wildeem on huolissaan siitä, onko hän saanut takaisin kaikki tavarat kuolemansa jälkeen.

Lihojen paistuessa Wildeem pohtii, missä suunnassa hänen kotinsa mahtaakaan olla. Samalla hän tappaa kolmannen lehmän. Wildeem soihduttaa työpöytänsä ja uuniensa äärelle ja kertoo aikovansa jättää ne paikoilleen. Lähtiessään tavaroiden luota Wildeem kohtaa luurangon, jonka kanssa alkaa taistelemaan hetken aikaa, kunnes pakenee. Paetessaan Wildeem myös törmää creeperiin, joka räjähtää. Creeperin räjähdysmontun luota Wildeem juoksee luurankoa kohti ja tappaa tämän.

Wildeem jatkaa matkaansa alas vuorelta suuntaan, joka näyttää hyvältä. Vuorenrinteellä oleva luuranko ampuu Wildeemiä. Wildeem löytää kurpitsoita, jotka hän ottaa mukaan. Hänen selkäänsä hyökkää zombie, jonka hän tappaa samalla toruen, ettei ole reilua hyökätä toisten niskaan. Heti perään Wildeemin kimppuun hyökkää toinen zombie sekä luuranko, hämähäkki ja kaksi creeperiä.

Juuri kun Wildeem toivoo näkevänsä Kammovuoren tai soihtuja, hän löytää maahan asettamiaan soihtuja ja löytää reitin kohti kotia. Wildeem kertoo matkatessaan, että tähän jaksoon luvattu yllätys paljastuu vasta seuraavassa jaksossa, sillä jakso on kulunut lähes kokonaan siihen, että Wildem etsii tietään kotiin.

Wildeem löytää kotiinsa ja laittaa raudat uuniin sulamaan. Hän ryhtyy myös laajentamaan kotinaan toimivaa luolaa ja aikoo tehdä sinne varastohuoneen. Hän myös kaivaa luolaan kanoille oman kuoppansa ja heittää kuoppaan kananmunia. Viidestätoista munasta syntyy yksi kana. Tehtyään lisää arkkuja Wildeem päättää lopetella videon ja lupailee ensi jaksossa tapahtuvan jotain jännää.

## Nippelitietoa

* Jakson alussa Wildeemillä ei ole ruokaa lukuunottamatta hänen "murhaamansa" kanaa, jota hän ei haluaisi syödä.
* Wildeemin inventory on täynnä ja hän joutuu heittämään tavaroita pois saadakseen tilaa muille tavaroille.
* Wildeem sanoo tietävänsä kotinsa koordinaatit, mutta ei halua luntata sijaintiaan.
* Wildeem vitsailee, että "ne, jotka luuli, että mä en löydä kotiin, niin painakaa yläpeukkua. Ja ne, jotka luuli, että mä löydän, painakaa tekin yläpeukkua."